Man skiet vrou, self by polisiestasieParkview-polisiestasie. Foto: Google Maps Lt.kol. Lungelo Dlamini, woordvoerder van die polisie, het gesê die egpaar was glo by die polisiestasie oor ŉ voorval van huishoudelike geweld. “Terwyl hulle besig was om vorms in te vul het die 47-jarige man uitgestap om glo sy bril te gaan haal. Hy het skielik teruggekeer en sy 45-jarige vrou in die bolyf geskiet.” Volgens Dlamini het polisiebeamptes die man se vuurwapen probeer afneem waarna hy homself in die bolyf geskiet het. Die omstandighede rondom die voorval word ondersoek. “Daar sal berading verskaf word aan die polisiebeamptes wat teenwoordig was tydens die voorval,” het Dlamini gesê.